## PARIKRAMA SISIA SAJERONING MABASA BALI RING KULAWARGA
SAHA PANADOSNYANE  NGWANGUN KAWERUHAN BASA BALI RING SEKOLAH: PANUREKSAN SAJERONING KELAS VIII SEMESTER I SISIA SMP LAB UNDIKSHA TAHUN AJARAN 2016/2017
I.A. Putu Laksmiyanti 1 , I. B. Putra Manik Aryana 1 , I.A. Putu Purnami 2 ,
Jurusan Pendidikan Bahasa Bali Universitas Pendidikan Ganesha Singaraja, Indonesia
e-mail: putulaksmiyanti@gmail.com , putramanikaryana@gmail.com , dayupurnamiku@yahoo.com,}@undiksha.ac.id

## KUUB
Tetilikan  puniki  matetujon:  (1)    kawentenan  basa  Bali  sane  kanggen  ring kulawarga.   (2)  kawagedan sisia ring  pelajahan basa Bali  kelas  VIII  SMP LAB UNDIKSHA.  (3)  ius  basa  Bali  sane  kanggen  ring  kulawarga  majeng  kewagedan sisia ring  pelajahan  basa  Bali  kelas VIII  SMP LAB UNDIKSHA. jejering tetilikan kelas VIII sisia  SMP LAB Undiksha. panandang tetilik parikrama sisia sajeroning mabasa  bali  ring  kulawarga  saha  panadosnyane    ngewangun    kaweruhan  basa bali. Tetilikan nganggen kramaning  kuesioner miwah dokumentasi. Data tureksa sane kanggen (1) reduksi data, (2) deskripsi data, (3) klasifikasi data, (4) ngerereh skor rata-rata, (5) ius basa Bali sane kanggen ring kulawarga majeng kewagedan sisia,  (6)uji  hipotesis,  (7)  Pangwedar Data ,  lan  (8)  pamicutet.  Pikolih  tetilik    sisia nganggen  Basa  Campuhan    45,6%,  basa  Indonesia  27%,  Basa  Bali  25%. Kewagedan  sisia  ring  pelajahan  basa  bali  93%  sane  waged,  4,3%  sane  cukup, 2.5%  sane  waged  pisan.  Basa  bali  ring  kulawarga  madue  iyusan  majeng kawegedan mabasa Bali sisia ring sekolah.
Kruna Jejaton : Basa Bali, kewagedan mabasa Bali

## ABSTRAK
Penelitian ini bertujuan menjelaskan: (1) penggunaan basa bali di keluarga, (2) prestasi belajar bahasa Bali di sekolah, (3) pengaruh penggunaan basa bali di keluarga  terhadap  prestasi  bahasa  Bali  di  sekolah.  Subjek  penelitian  siswa  kelas viii  SMP  LAB  UNDIKSHA.  Objek  penelitian  penggunaan  bahasa  Bali  dalam keluarga. Penelitian ini menggunakan metode dokumentasi pada saat mencari nilai dan  kuesioner  untuk  mencari  penggunaan  bahasa  bali.  Analisis  data  yang digunakan: (1) reduksi data; (2) deskripsi data; (3) klasifikasi data; (4) mencari skor rata-rata;  (5)  mencari  pengaruh  penggunaan  basa  Bali  terhadap  prestasi  bahasa Bali;  (6)  uji  hipotesis;  (7)  memaparkan  data  (8)  kesimpulan/verifikasi.  Hasil penelitian  siswa  enggunakan  basa  campuran  45,6%,  basa  indonesia  27%,  basa Bali  25%.  Prestasi  siswa  di  mata  pelajaran  basa  Bali  93%  pintar,  4,3%  cukup, 2,5%  pintar  sekali.  Penggunaan  basa  bali  dalam  keluarga  berpengaruh  terhadap prestasi belajar bahasa Bali
Kata kunci : Bahasa  Bali, prestasi belajar bahasa Bali.

## ABSTRAC
This reseach aimed to justify (1) the use of Balinese in family, (2) students’ Balinese  achievement  in  the  school,  and  (3)  the  effect  of  using  balinese  in  family toward balinese achievement in the school. The subject of this reserach was eight grade students in SMP LAB UNDIKSHA. The object of this reserach was the use of balinese  in  family.  This  reserach  used  documentation  method  to collect  the  score and  questionaire  to  find  out  the  use  of  balinese.  The  data  analysis  used  in  this study  were    (1)  data reduction,  (2)  data  description,(3)  data classification,  (4)  find out the mean score, (5) looking for the use of balinese towards balinese language achievement,  (6)  hyphotesis  testing,  (7)      the  result  exlanation,  and  (8) conclusion/verivication.  The  results  of  this  study  show  that  there  are  45.6% students  using  bilingual  language,  27%  students  using  Indonesian,  25%  students using  Balinese.  The  achievement  of  students  in  the  Balinese  language  learning prove  that  there  are  93%  students  categorized  clever,  4.3%  students  categorized sufficient, 2.5% students categorized execellent. The use of Balinese in family give impact towards students’ Balinese achievement.
Keywords : Balinese achievement, balinese language

## PURWAKA
Krama Indonesia utamanyane krama  Bali  madue  makudang-kudang basa  daerah , suku,  agama  miwah  adat istiadat.    Parajana  sane  nganggen  basa lintang  saking  asiki  kawastanin  krama bilingualisme (kedwibahasaan). Bilingualisme punika  medal  santukan patemon pantaraning kalih  pamaos  basa sane malianan, sakadi sang sane prasida nganggen  basa  daerah  miwah  basa Indonesia, nanging wenten sane nganggen  wantah  siki  basa  ( eka basa), kawentenan punika ketah kacingakin ring para jana ring desa sane sampun lingsir, nenten  naenin  masekolah,  miwah  sane nenten  naenin  nganggen  utawi  nenten prasida ngresepang basa Indonesia.
Bilingualisme ring  sekolah  boya  ja madue  tetujon  pacang  ngawi  sisia  punika meweh, bilingualisme puniki madue tetujon mangda prasida malajahin budaya miwah  basa  sane  tiosan.  Bahasa  daerah pinaka  basa  ibu  sane  patut  kalestariang santukan  pinaka  unteng  budaya  nasional sane dahat uttama.
Basa Bali mangda kaajegang mawit saking  kulawarga,  santuka  kulawarga pinaka  genah  kapertama  pianak  punika
uning indik basa. Ring kawentenane sane mangkin  basa  Bali  ring  kulawarga  aran pisan kanggen santukan akehan sisia ring kota nganggen basa Indonesia. Santukan rerama  nenten  ngajahin  pianak  ipune ngangge  basa  Bali  sangkaning  ipun kimud  (gengsi),  wenten  meme,  ibunyane saking  dura  Bali,  tur  sane  mangkin akehan  magenah  ring  lingkungan  BTN sane  krama  nyane  nganggen  basa Indonesia.  Niki  mawinan  alit-alit  mangkin ring  kota  muah  ring  desa  sampun  saking alit nganggen basa Indonesia sane ngardi sayan rered basa Bali duwene. Pengaptine  mangda  basa  Bali  puniki kadadosang basa kapertama sane kanggen    ring  kulawarga,  santukan  basa Bali pinaka basa sane kanggen mabebaosan sareng krama. Manut Gosong  (2000:14)  yening  iraga  sampun nyungkemin ngajahin sisia ring kulawarga mangda  sarahina  nganggen  basa  Bali. Pastika salanturnyane ring sekolah malajah  mabasa  Bali  sayan  waged yadiastun basa Bali punika kirang kanggen  ri  kala  mabebaosan,  santukan ring  sekolah  sami  pelajahane  ngangge basa  Indonesia  sejabaning  pelajahan basa Bali.
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
Malajah  basa  Bali  nenten  sida  ring sekolah  kewanten  santukan  ring  sekolah punika galahnyane akidik. Kaptiang mangda ring kulawarga basa Bali kanggen sarahina  mawit  saking  alit.  Santukan  I rerama  madue  swadarma  ngicen  ajah- ajah  tata  laksana  miwah  mabebaosan sane  patut  ring  tata  krama  basa  Bali mangda sida kabaos wacika parisuda.Wacika parisuda inggihan punika mabebaosan sane patut miwah suci. Ring pagentosan  kurikulum  2013  sane  anyar muatan  lokal  (basa  Bali)  kadadosang  siki sareng peplajahan seni budaya parindikan punika santukan karakter kurikulum  2013 puniki minimalis (peplajahan  basa  Bali sareng  peplajahan  seni  budaya  kabaos peplajahan  asoroh  )  nanging  yening kacingakin  saking  kawentenan  basa  Bali ring kauripan krama  Bali, basa Bali puniki sanget  mabuat  pisan  ring  kauripan maagama,  sosial  masyarakat,  taler  ring pandidkan  karakter.  Yening  basa  Bali punika  kagabungang  sareng  peplajahan seni budaya pacang ngawinang kirangnyane  pangajahan  basa  Bali  ring soang-soang undagan sekolah.
Kawentenan  punika  yening  kanggen  ring sekolah  pastika  pacang  ngardi  basa  bali punika  sayan  rered,  pangresepan  budaya lokal  pacang  rered,    parilaksana  para yowana  sayan  rered,  pacang  icalnyane praciri  budaya  sane  mabuat  pisan  inggih punika aksara, basa miwah sastra Bali.
Ius  saking  kurikulum  2013    sane pacang  ngiketang  basa  Bali  sareng  seni budaya  punika  polih  uratian  saking pemerintah Gubernur  Bali.  Peraturan Gubernur  Bali  Nomor  20  tahun  2013 sampun  makarya  uger-uger  ( peraturan daerah )  inggih  punika  basa  Bali  nenten kadadosang  siki  sareng  plajahan  seni budaya,  kemaon  ngranjing  ring  pelajahan muatan  local  sane  kaicenin  ring  sekolah pinih  kidik  2  jam.  Basa  Bali  pinaka pelajahan  muatan  lokal  ring  SD,  SMP, SMA, miwah SMK miwah kantun nganggen  Kurikulum  Tingkat  Satuan Pendidikan (KTSP) manut ring “Peraturan Mentri  Pendidikan  Nasional  No  22  tahun 2006 tentang standar isi” sane
kasungkemin olih pemerintah daerah nika mawinan  ring Bali patut kaicen pelajahan basa  Bali  ring  soang-soang  sekolah. Ngwentenang  panyuluh  basa  Bali  miwah kawentenang  mabasa  Bali  Alus  ring rahina  Purnama  Tilem  ring  sekolah.  Niki sane ngardi basa Bali kantun kautamayang miwah kaajegang olih Pemerintah Provinsi Bali.
Yening  kacingakin  ring  sekolah basa  Bali  sane  kanggen  olih  sisia  ring kulawarga sami mabinayan. Kawentenan punika prasida kacingakin ring SMP LAB UNDIKSHA kelas VIII. Kawentenan  basa Bali  sane  kanggen  olih  sisia  ring kulawarganyane kirang langkung  23,6%. Data  puniki  kapolihang  saking observasi kapertama,  data  sisia  puniki  kapolihang saking  guru  BK  sane  sampun  janten kasujatiannyane.  Punika  mawinan  basa Bali  ring  sekolah  meweh  kaplajahin santukan  sane  ngresep  wantah  akidik sane pacang ngawinang ius ring kawagedan peplajahan basa Bali. Punika mawinan  indike  puniki  patut  katilikin napike  sida  kewagedan  sisia  punika ngalimbak  sangkaning  basa  Bali  sane kanggen ring kulawarga.  Sinah  niki  sane jagi ngiusin pangresep sisia ring pelajahan  basa  Bali,  parindikan  puniki pinaka  silih  sinunggil  pikobet  sane kacingakin.    Tetilikan  puniki  mapaiketan sareng  tetilikan    sane  lianan  inggih punika  tetilikan  saking    Gosong  (1993) sane  memurda  “Perbandingan  Prestasi Belajar  Bahasa  Indonesia  antara  Siswa yang  Menggunakan  Bahasa  Indonesia dan  Siswa  yang  Menggunakan  Bahasa Bali  di  dalam  Keluarga”.    Pikolih tetilikan puniki maosang yening pabinayan kawagedan melajah basa Indonesia kalih sekaa  (pantaraning  sane  ngaggen  basa Indonesia  miwah  sane  nganggen  basa Bali  kadadosang  basa  pengantar  ring kulawarga) nenten signifikan.
Malarapan saking napi sane sampun  katelatarang  ring  ajeng,  panilik pacang  nglaksanayang  tetilikan  sane mamurda “Parikrama  Sisia  Sajeroning Mabasa  Bali  ring  Kulawarga  Saha Panadosnyane    Ngwangun  Kaweruhan
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
Basa  Bali  ring  Sekolah:  Panureksan Sajeroning  Kelas  VIII    Semester  I  Sisia SMP  LAB  UNDIKSHA  Tahun  Ajaran 2016/2017” mabuat kalaksanayang.
Saking    pangwedar  ring  ajeng, bantang pikobet sane prasida kapolihang inggih  punika:  (1)Sapunapi  kawentenan basa  Bali  sane  kanggen  mabebaosan ring  kulawarga  sisia  kelas  VIII  SMP  LAB UNDIKSHA?  (2)Sapunapi  kawentenan basa  Bali  sane  kanggen  mabebaosan ring  kulawarga  sisia  kelas  VIII  SMP  LAB INDIKSHA?  (3)    Sapunapi  ius  basa  Bali sane  kanggen  ring  kulawarga  majeng kawagedan  sisia  ring  pelajahan  ( mata pelajaran ) basa  Bali ring kelas VIII  SMP LAB UNDIKSHA? Saking bantang pikobet  sane kawedar  ring  ajeng, tetujon tetilikan puniki:  (1)Mangda prasida uning kawentenan basa Bali sane kanggen ring kulawarga.  (2)  Mangda  prasida  uning kawagedan  sisia  ring  pelajahan  ( mata pelajaran ) basa Bali  ring kelas VIII  SMP LAB  UNDIKSHA.  (3)  Mangda  prasida uning  sapunapi  ius  basa  Bali  sane kanggen ring kulawarga majeng kewagedan  sisia  ring    pelajahan  ( mata pelajaran )    basa    Bali    ring  kelas  VIII SMP LAB UNDIKSHA.
Tatilikan  puniki  madue  kawigunan (1)Kawigunan  Teoritis  Sane  prasida kapolihang  saking  tetilik  puniki  inggih punika  maguna  kanggen  nglimbakang widya  pangweruh  basa.  (2)  Kawigunan Praktis  Majeng  ring  Reraman  Sisia  sida ngardi  rerama  mangda  ri  kala  nganggen basa pertama prasida kapilihin basa napi sane pacang kanggen ring kulawarga.Santukan  i  rerama  madue suwadarma  sane  pinih  utama  ri  kala ngajahin  i  pianak  melajah  mebebaosan mangda becik, tur kautamayang mangda nganggen  basa  daerah  soang-soang, santukan  nika  sane  kadadosang  praciri. Majeng  ring  Guru  sida  ngardi  guru mangda  sida  nyayagaang  palajahan basa Bali manut ring rerincikan pelajahan miwah  tata  cara  rikala  ngicen  ajah-ajah. Majeng ring Mahasisia
kanggen pratiwimba  miwah  sesuluh  majeng  ring para mahasisia yening jagi
nglaksanayang tetilik asoroh indik wangun jroning parikrama sisia sajeroning  mabasa  Bali  ring  kulawarga saha panadosnyane ngwangun kaweruhan  basa  Bali  ring  sekolah. Majeng  ring  panilik  lianan  kanggen pratiwimba  olih  panilik  lianan  sane madue arsa utawi pikayun nglaksanayang  tetilik  sane  mapaiketan sareng tetilik puniki.
Sepat siku-siku sane kanggen inggih punika  indik: teor i  (a)  kedwibahasaan,  (b) pengajahan  basa  Bali.  Sosiolinguistik wantah angkepan kalih pangweruh pantaraning  sosiologi  miwah  linguistik (Chaer miwah Agustina, 2004:2).
Pangweruh  sosiologi  mlajah  indik  jadma ring  pakraman,  dresta,  miwah  pamargin kauripan  ring  pakraman  sane  matetujon mangda  prasida  uning  indik  tata  cara jadma  manyama  braya  ring  wewidangan kauripannyane. Pangweruh linguistik mlajah indik basa. Holmes (ring Nurhayati dkk,  2012:405)  nlatarang  sosiolinguistik inggih  punika  wantah  peplajahan  sane mlajahin  indik  basa  sane  wenten  ring pantaraning  krama  (mayarakat).  Ring wana basa punika wenten kalih sane patut kauningin    inggih  punika  (1)  warna  basa sane  wenten  sangkaning  kawentenan akehnyane kawigunan basa lan akehnyane soroh krama sane
mabebaosan  lan,  (2)  warna  basa  sane kanggen  piranti  masiwakrama  ring  krama siosan (multicultural)(Chaer miwah Agustina, 2004:81)
Sosiolinguistik taler  nenten  prasida lempas  saking  kawentena  jadma,  basa, miwah  budaya  (Wijana,  2012:23).  Jadma nenten  prasida  ngresepang  basa  yening nenten  uning  indik  budaya.  Samaliha, jadma nenten prasida ngresepang budaya yening  nenten  uning  indik  basa.  Jadma miwah  budaya  wantah  pahan  saking krama.Indike  punika  nyihnayang  yening pantaraning  basa  miwah  krama  madue paiketan sane rumaket.
Parinama bilingualisme (Inggris : bilingualisme ) ring basa Indonesia kasengguh bilingualisme. Jadma  sane prasida mabebaosan nganggen kalih basa
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
punika  kawastanin berdwibahasa utawi dwibahasaan. Saking  parinama  punika prasida  kacutetang  teges bilingualism mapaiketan  sareng  kawigunan  kalih  basa utawi  kalih kode basa.  Manut  Nababan (1991:27)Yening selehin manut wit krunanyane, kedwibahasaan mawit  saking kruna dwi miwah  bahasa. Dwi mateges kalih, bahasa inggih  punika  basa.  Indike punika  nyutetang kedwibahasaan inggih punika  pangawigunaan  kalih  basa  utawi kalih  kode  basa  (Chaer  miwah  Agustina, 2004:85) lianan punika bilingualisme inggih  punika  ketahnyane  nganggen  kalih basa ring sajeroning mabebaosan ( interaksi ) majeng jadma siosan. Bilingualisme madue  teges  gunan  kalih basa sane kanggen olih pawicara sajeroning kauripan angen jalaran mabebaosan  majeng  ring  anak  lianan (Aslinda  miwah  Leni,  2007:8).  Uriel (sajeroning  Jendra,  1991:27)  maosang bilingualisme inggih  punika  kawentenan pangawigunan  kalih  basa  saling  gentosin olih  basa.  Mackey,  Fisham  (  sajeroning Chaer  lan  Agustina,  2004:84)  kalih  basa sane kanggen olih sang sane mabebaosan ring  sajeroning  peparuman  (pergaulan) majeng  jadma  siosan.  Mangda  prasida nganggen kalih basa puniki, pastika jadma mangda nelebin  kalih basa punika. Kapertama basa ibu sane kaicen tanda B1 lan  basa  sane  siosan  utawi  basa  dura negara  punika  kaice  tanda  B2.  Cecirin bilingualisme inggih punika kirang langkung  nganggen  kalih  basa  olih  sekaa lan nenten wenten peran saking kalih basa punika.  Suksmannyane  kalih  basa  punika kanggen  majeng  sirekemanten,  galah  lan wewidangan dije kemanten.
Sane ngawinang bilingualisme medal  ring  indonesia  inggih  punika kawentenan  makeh  soroh  wangsa  (suku bangsa)  lan  basa  ring  soang-soang wewidangan  miwah  wenten  kapatutan nganggen  basa  Indonesia  pinaka  basa nasional .  Sane  lianan,  paiketan  sareng negara  lianan  sane  madue  basa  sane mabinayan  punika  sakala  ( fakta )  sane ngranayang  medalnyane bilingualisme . Sajeroning  panelataran  indik  campuh
kode , sane pacang katelebin inggih punika (1)  teges  campuh kode ,  (2)  ceciren campuh kode ,  (3)  soroh  campuh kode, miwah (4) dadalan campuh kode .
Pengajahan Basa Bali, artos pengajahan  basa  Bali,  tetujon  peplajahan basa  Bali,  pahan  (aspek)  pengajahan basa Bali, evaluasi.

## KRAMANING TETILIK
Kramaning Tetilik ketahnyane madaging pidabdab lan tata cara mupulang  data  ring  sajeroning  tetilikan. Panilik  nglaksanayang  pidabdab  puniki kanggen nlatarang sapunapi tetilikan puniki kalaksananyang (Wendra, 2014:52).
.  Unteng  sane  wenten  ring  kramaning tetilik  luir  ipiun:  (1)  palihan  tetilik,  (2) jejering miwah panandang tetilik, (3) piranti miwah  tata  cara  mupulang    data,  (4)  tata cara data tureksa miwah sepat seda.
Palihan tetilik madue artos kadadosang  sapunapi  cara  nuekang  latar ( setting )  tetilikan  mangda  tetilikan  punika molihang  data  sane  patut  anut  sareng variabel miwah  tetujon  tetilikan  (Wendra, 2014:32), tetilikan puniki nganggen tetilikan deskriptif kuantitaf miwah deskriptif  kualitatif .  Duaning    ring  tetilik puniki data sane kapolihang utawi kapupulang marupa wilangan lantas katelatarang nganggen lengkara.
Sane pacang katlatarang ring tetilikan  puniki  indik  parikrama  sisia sajeroning  mabasa  bali  ring  kulawarga saha panadosnyane ngewangun kaweruhan  basa  bali  ring  sekolah: panureksan  sajeroning  kelas  VIII  sisia SMP LAB Undiksha tahun ajaran 2016/2017.  Sane  dados  jejering  ring tetilikan  puniki  inggih  punika    kelas  VIII sisia    SMP  LAB  Undiksha  tahun  ajaran 2016/2017.
Panandang  ring  tetilikan  puniki inggih  punika  parikrama  sisia  sajeroning mabasa  bali  ring  kulawarga  saha panadosnyane    ngewangun    kaweruhan basa bali. Rikala nglaksanayang tetilikang  panilik  nganggen  piranti  tetilik.
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
Piranti  tetilik  inggih  punika  makasami piranti  sane  kanggen  ring  sajeroning mupulang data. Manut Wendra (2014:33) piranti tetilik mapaiketan
sareng  kramaning  tetilik  sane  kanggen ring sajeroning mupulang data.
Kramaning    sane  kanggen  ring  tetilikan puniki inggih punika kramaning dokumentasi miwah
kuesioner.
Kramaning Dokumentasi inggih  punika ngereh  data  indik  parindikan  utawi variabel sane marupa  catetan, transkrip, buku,  surat  kabar,  majalah,  prasasti, notulen  rapat,  legger,  agenda  msl (Arikunto,
2002:206)
Metode Dokumentasi ring  tetilikan  puniki  patut kanggen, santukan data sane kapolihang marupa Biodata Sisia miwah Nilai Rapor . Kuesioner utawi angket inggih  punika tata  cara  mupulang data nganggen formulir sane  medaging  pitaken-pitaken sane  kaserahang  nganggen  sasuratan majeng  ring  jadma  utawi  pupulan  jadma mangda molihang cawisan utawi penampen miwah informasi sane kasaratang olih panilik (Mardalis,
2008:67). Kuesioner utawi angket puniki nganggen  piranti  sane  mawasta  angket sane  madaging  pitaken-pitaken    sane jagi  kacawis  olih  sang  sane  jagi  kaicen kuesioner.  Kramaning Kuesioner puniki kanggen  ring  sajeroning  mupulang  data penampen sisia ngenenin indik kawentenan  mabasa  sane  kanggen  ring kulawarga. Data tureksa  kalaksanayang seusan  mupulang data manut  tekening tetujon  sane  kaaptiang.  Pastika  data sane kaanalisa sampun  kapolihang  ri kala ngelaksanayang dokumentasi, kuesioner .  Tata  cara  nureksain  wenten kakalih  inggih  punika  nureksa deskriptif kualitatif miwah nureksa deskriptif kuantitatif .  Ring  seseleh  puniki  ngnggen tatacara nganureksain deskriptif kualitatif kanggen  nyelehin  data  sane  kapolihang saking pikolih
praktiyasa sane
kalaksanayang
miwah
deskriptif kuantitatif kanggen  ngitung  prestasi miwah  sapunapi  basa  bali  punika kanggen ring kulawarga.
Rikala ngolah data sane sampun kapolihang kanggen rumus (1) Ngerereh skor rata-rata Rata-rata = Pamiteges : = nilai x ke-1
sampai n =  Sigma (baca jumlah) N  = Jumlah individu
(Candiasa, 2010:25) Rumus  puniki  kanggen  ngerereh rata-rata scor saking  soang-soang  sisia sane  kapolihang  saking data  Kuesioner. Score saking rata-rata punika  pacang kanggen ngerereh data sisia sane nganggen basa Bali ring kulawarga. Score sisia  sane  pacang  kanggen  inggih  punika kadasarin antuk pamilihan score nganggen  teknik random saking  soang- soangsisia  kelas  VIII  SMP  LAB.  Taler rumus    rata-rata  puniki kanggen  ngerereh indik  prestasi  melajah  basa  Bali  sisia  ring sekolah  sane  nganggen  nilai  rata-rata saking  ulangan  harian  saking  soang- soang  sisia  ring  kelas  VIII.  (2)  Ius  Basa Bali  Sane  Kanggen  ring  Kulawarga Majengkewagedan  Sisia  Basa    Bali    ring Kelas VIII SMP LAB UNDIKSHA. Mangda prasida uning ius basa Bali sane kanggen ring  kulawarga  majeng  kewagedan  sisia basa    Bali    ring  kelas  VIII  SMP  LAB UNDIKSHA    nganggen  rumus  regresi sederhana :
Ring dija,
b1 =
b2 =
Pamiteges : X = Variabel bebas Y = Variabel terikat
koefisien  b1  prasida  kaitung nganggen rumusa = - b ,
(Candiasa, 2010:157)
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
(3) Uji Hipotesis
Mangda  uning  keberatian  arah regresi  kanggen  rumus  Uji-t  sane  pacang nyawis hipotesis sane wenten.
Rumus : t =
Nilai  t  sane  kapolihang  saking paitungan  kanggen distribusistudent t antuk  dk=  n-2  miwah  nganggen  taraf signifikansi 0,05. Nilai b  sane wenten ring rumus uji t punika pateh sareng b2 miwah Sb sane kapolihang saking rumus ring sor:
Rumus,

## (Candiasa, 2010:160)

## PIKOLIH LAN TETEPASAN
Tetilikan puniki kalaksanayang ring rahina Sukra, 2 Mei 2017 ring kelas pikolih kawentenan  basa  Bali  sane  kanggen mabebaosan  ring  kulawarga  sisia  kelas VIII  SMP  LAB  INDIKSHA  VIII  SMP  LAB UNDIKSHA  sane  pinaka  jejering  tetilikan. Tetilikan  puniki  kalaksanayang  1  jam pelajaran  ring  samian  kelas  VIII  santukan mangda  kapolihang  samian  data  basa sane  kanggen  mabebaosan  ring  samian sisia  kelas  VIII.1,  VIII.2,  VIII.3,  VIII.4, VIII.5. Instrumen sane  kanggen  ring tetilikan  puniki  inggih  punika  marupa kuisioner .  Saking  tetilikan  sane  sampun kamargiang  ring  samian  kelas  VIII  sane akehnyane  wenten  161  diri  sisia  prasida kapolihang  data    basa  sane  kanggen mabebaosan ring kulawarga. Saking tabel kapolihang  data  basa  sane  kaanggen mabebaosan ring kulawarga inggih punaka  sisia  sane  nganggen  basa  bali wenten  37  sisia,  sisia  sane  nganggen basa  Indonesia  wenten  41,  sisia  sane nganggen basa campuran 68.
Dadosnyane manut pikolih kuesioner sane sampun  kapolihang  ring  kelas  VIII  SMP LAB UNDIKSHA saking pinih akeh sisiane nganggen basa campuhan ri kala mabebaosan  sareng  kulawarga  tur  akidik
sane  kantun  nganggen  basa  Bali  ri  kala mabebaosan.
Napi  mawinan  akehan  sisia  san nganggen basa campuran ri kala mabebaosan santukan wentenyane faktor- faktor  sekadi  masyarakat  sane  sampun uning indik multikultur sane prasida ngardi masyarakat  uning  indik  budaya  miwah basa  sinah  pastika  masyarakat  pacang nganggen  basa  campuran  tur  nenten pacang ngelempasin basa ibunyane santukan kantun megenah ring Bali miwah kantun  madue  anak  lingsir  sane  kantun nganggen basa bali nanging taler nganggen  basa  Indonesia  miwah  basa lianan santukan kawentenan budaya sane sampun modern, sane ngawinang asapunika
santukan kawentenan bilingualisme miwah campuh kode. Piranti sane  kanggen  ngereh  kewagedan  sisia ring  pelajahan  basa  Bali  ring  sekolah ingih  punika dokumentasi sane  marupa nilai  sane  kapolihang  saking  guru  sane ngamong  pealajahan  basa  Bali  ring  kelas VIII    semester  I.  Tetilikan  puniki  ngerereh nilai  rata-rata  sisia  ring  pelajahan  basa bali  sane nganggen rumus rata-rata. Nilai rata-rata sane karereh  kapolihang saking nilai  sane  kapolihang  olih  guru  pelajahan basa  bali  sane  merupa  nilai  ulangan harian, nilai tugas, nilai PR, nilai UTS, lan nilai  UAS  semester  I. Instrumen sane kanggen ring tetilikan puniki inggih punika marupa dokumentasi .
Saking  kramaning dokumentasi sane kapolihang  saking  guru  sane  ngamongin pelajahan  basa  Bali  prasida  kapolihang nilai  mentah,  nilai  puniki  silih  sinunggil nyane  nilai  ulangan  harian,  nilai  tugasa, nilai PR, nilai UTS, nilai UAS. Nilai puniki pacang  karata-rataang  nganggen  rumus:
. Sesampunne nilai punika karata-rataang selanturnyane kakaryanang pedoman penilaian  mangda uning  sampunapi  kawagedan  sisia  kelas VIII  SMP  LAB  UNDIKSHA  ring  pelajaran basa  Bali,  punika  prasida  kacingakin  ring tabel  4.2  saking  samian  sisia  kelas  VIII sane akehnyane 161 diri kewagedan sisia ring  pelajahan  basa  bali  ngamolihang
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
kreterianyane  waged  ( pintar )  santukan prasida  kacingakin  akeh  sisia  sane ngamolihang  kreteria  waged  ( pintar ) wenten  153  diri,  sane  ngamolihang kreteria  waged  pisan    ( sangat pintar) akehnyane wenten 4 diri, sane ngamolihang kreteria kirang waged ( cukup pintar ) akehnyane wenten 7 diri. Dadosnyane kewagedan sisia kelas  VIII  SMP  LAB  UNDIKSHA  ri  kala ngamolihang  pelajahan  basa  Bali  samian sisianyane  ngeresep  ri  kala  gurunyane ngicenin peplajahan santukan saking nilai rata-rata  sisia  akehan  sisia  sane  sampun prasida  ngamolihang  nilai  rata-rata  sane becik  tur  ngamolihang  kreteria    waged ( pintar ).  Yening  para  sisia  menguasai miwah nincapang malih melajah basa Bali pastika  pacang  mengalami  peningkatan 17 % kewagedannyane.
Tetujon  tetilikan puniki inggih punika  ngerereh  paiketan  pantaraning basa  sane  kanggen  sisia  risajeroning kauripan  seraina-raina  lan  biji  sane kapokolihang  sisia  mangda  sida  nganutin tetujon  punika,  kapupulang  akehnyane sisia    147  sisia  kelas  VIII  SMP  LAB UNDIKSHA sane nganggen rumus Regresi  sederhana  saking    Candiasa (2010: 160) napi mawinan kanggen rumus regresi  sederhana  santukan  ngerereh  ius basa sane kanggen majeng ring kewagedan  sisia  ring  sekolah.  basa  sane kanggen sisia kapikolihang manut kuesioner  sane  kaicen  ring  soang-soang kelas  (lepihan  xx)  tios  biji  pelajahan  basa bali  kapikolihang  saking  rata-rata  nilai sane kapikolihang sisia makesami (lepihan xy).
Variabel bebas risajeroning tetilikan  puniki  inggih  punika  basa  sane kanggen sisia (x) lan variabel terikat inggih punika  biji  sisia  risajeroning  pelajahan basa  bali  (y).  Kapertama  sane  kerereh inggih punika regresi y antuk x sane rupan rupa  sane  pateh  regresinyane  inggih punika 1 2 b X b Y    .    Ring  undagan
signifikansi α  =  0,05  kapolihang  t  tabel  = 1,9829.  Punika  mawinan  t  >  t  tabel, dadosnyane    panarka  laksana  sane nenten  mapikolih  (Ho)  nenten  katerima.
Dadosnyane ring taraf signifikasi α = 0,05 panarka  laksana  sane  nyihnahyang  b2 nenten  anut  (signifikansi  )  utawi  nenten sida  narka  β2  nenten  katerima  utawi mapikolih.  Suksemannyane  regresi  sane
pateh 6363 , 68 17415 , 0    X Y prasida ngangganin paiketan basa sane kaanggen sisia sajeroning kauripan seraina-raina lan biji pelajahan basa bali.
Dadosnyane basa bali sane kanggen serahina-raina utawi setata kanggen  ring  umah  madue  iyusan  becik lan  janten  ( signifikan )  ring  kawegedan mabasa  Bali  sisia  ring  sekolah  awinan asapunika,  yening  iraga  madue  manah mangda sisia madue kawagedan (prestasi)  sane  becik  ring  pelajahan  basa Bali ring sekolah.
Manut  saking  pikolih  sane  sampun kapolihang  kewagedan  sisia  ring  kelas VIII  SMP  LAB  UNDIKSHA  wenten  sane mikolihang  biji  ageng  akehnyane  wenten 4  diri,  sane  sedeng  akehnyane  wenten 153 diri, sane kirang akehnyane wenten 7 diri.  Kewagedan  punika  sangkaning  ipun jemet  malajah,  yadiastun  nilai  basa balinyane  alit  nanging  sampun  nganggen basa  bali  nanging  nenten  sida  nyawis pitaken-pitaken pelajahan basa bali sangkaning  ipun  nenten  seleg  malajah nike  sane  ngawinang  nilai  ipun  alit. Nanging yening ipun nenten naen mabebaosan  ring  kulawarga  ngangen basa  bali  pastika  ring  peplajahan  ipun pacang  nenten  ngeresepang  peplajahan sangkaning  ipun  nenten  ngerti  ring peplajahan punika.
Saking  tabel  4.2  sane  mikolihang yening sisia mabebaosan nganggen basa bali  pastika  kewagedan  ring  sekolah pacang  nincap.Tiosan  ring  punika  pikolih utawi  kewagedan  sisia  sane  wenten  ring kelas  VIII  LAB  sangkaning  nilai  punika mabinayan napi sane ngawinang mabinaayan sangkaning kewagedan sisia patut  sane  prasida  katincapang  antuk makudang-kudang  pamargi  sane  patut kamargiang  ri  sajeroning  paajah-ajahan basa  bali  nenten  kanggen  ring  sekolah
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
kemanten  nanging  ring  kulawarga  patut taler kaanggen mangda kewagedannyane sayan  nincapang.  Kemaon  puniki  biji utawi  nilainyane  sane  kapolihang  manut ring  kewagedan  ipune  yening  durun  sida nincap patut kaaptiang mangda para sisia seleg malajahan dewek mangda mapikolih becik, napi sane patut kamargiang linggian punika patut kamargiang  mangda  seraina  nganggen basa  Bali,  mangda  seleg  ngewacen peplajahan  basa  bali,  mangda  sida mabligbagan  pelajahan  basa  Bali  sane meweh.  Dadosnyane  saking  data  sane sampun  kapolihang  prasida  kacutetang basa  punika  madue  ius  sangkaning kewagedan  sisia  ring  peplajahan  basa Bali  conthnyane  r.23,  r.33,  r.39,  r.65 punika  ngamolihang  biji  utawi  nilai  sane becik  tur  ring  kulawarga  mabebaosan nganggen  basa  bali,  nangging  wenten sisia  ring  kulawarga  nganggen  basa  bali nanging  kewagedan  ring  sekolah  kirang sangkaning  ipun  nenten  seleg  melajah contohnyane  r.96.    Dadosnyane  yening ring  kulawarga  mabebaosan  nganggen basa  bali  tur  ring  sekolah  jemet  melajah pastika  ring  sekolah  pacang  waged  tur ngamolihang biji (nilai) sane becik. Dadosnyane  basa  bali  sane  kanggen serahina-raina  utawi  setata  kanggen  ring umah  madue  iyusan  becik  miwah  janten ( signifikan )  ring  kawegedan  mabasa  Bali sisia  ring  sekolah  awinan  asapunika, yening  iraga  madue  manah  mangda  sisia madue  kawagedan  (prestasi)  sane  becik ring  pelajahan  basa  Bali  ring  sekolah, dadosnyane sisia patutne kaajak nganggen  basa  bali  ring  umah,  puri,  jero miwah griya. Basa Bali sane kanggen ring umah madue pikolih majeng ring kawagedan  sisia  nganggen  basa  Bali. kanikain mangda i rerama miwah kulawarga  sami  ngajakin  pianak  nyane nganggen  basa  Bali  ring  umah,  jero miwah griya ring kauripan seraina-raina.

## PAMUPUT
Basa  sane  kanggen  mabebaosan ring  kulawarga  sisia  kelas  VIII  SMP  LAB
UNDIKSHA  saking  147  sisia  kapolihang sane nganggen Basa Campuhan  45,6%, basa  Indonesia  27%,  Basa  Bali  25%. saking pinih akeh sisiane nganggen basa campuhan  ri  kala  mabebaosan  sareng kulawarga tur akidik sane kantun nganggen  basa  Bali  ri  kala  mabebaosan. Napi mawinan akehan sisia san nganggen basa campuran ri kala mabebaosan santukan wentenyane faktor-faktor  sekadi  masyarakat  sane sampun  uning  indik multikultur sane prasida  ngardi  masyarakat  uning  indik budaya  miwah  basa  sinah  pastika masyarakat  pacang  nganggen  basa campuran tur nenten pacang ngelempasin  basa  ibunyane  santukan kantun  megenah  ring  Bali  miwah  kantun madue anak lingsir sane kantun nganggen basa bali nanging taler nganggen  basa  Indonesia  miwah  basa lianan santukan kawentenan budaya sane sampun modern, sane ngawinang asapunika
santukan kawentenan
bilingualisme miwah campuh kode. Kewagedan sisia ring pelajahan basa bali kapolihang  93%  sane  waged,  4,3%  sane cukup, 2.5% sane waged pisan. Dadosnyane  kewagedan  sisia  kelas  VIII SMP LAB UNDIKSHA ri kala ngamolihang  pelajahan  basa  Bali  samian sisianyane  ngeresep  ri  kala  gurunyane ngicenin peplajahan santukan saking nilai rata-rata  sisia  akehan  sisia  sane  sampun prasida  ngamolihang  nilai  rata-rata  sane becik  tur  ngamolihang  kreteria    waged ( pintar ).  Yening  para  sisia  menguasai miwah nincapang malih melajah basa Bali pastika  pacang  mengalami  peningkatan 17  %  kewagedannyane.  Basa  bali  sane kanggen  serahina-raina  utawi  setata kanggen  ring  umah  madue  iyusan  becik lan  janten  ( signifikan )  ring  kawegedan mabasa  Bali  sisia  ring  sekolah  awinan asapunika,  yening  iraga  madue  manah mangda sisia madue kawagedan (prestasi) sane becik ring pelajahan basa Bali  ring  sekolah,  dadosnyane  sisia patutne  kaajak  nganggen  basa  bali  ring umah, puri, jero miwah griya santukan ius basa  Bali  sane  kanggen  ring  kulawarga
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
majeng ring kewagedan sisia ring sekolah inggih punika 33%.

## KAPUSTAKAAN
Aslinda lan Leni. 2007. Pengantar Sosiolinguistik . Limau Manih; Refika Aditama.
Arikunto,  Suharsimi.  2005. Dasar-Dasar Evaluasi  Pendidikan.  Edisi  Revisi. Jakarta: Bumi Aksara. Daryanto.  2005. Evaluasi  Pendidikan . Jakarta: PT Rineka Cipta. Gosong, I Made. 2000. Pemilihan Bahasa Pengantar  di  Dalam  Keluarga . Orasi  Pengukuhan  Jabatan  Guru Besar  Tetap  disampaikan  pada Sidang  Terbuka  Senat  STKIP Singaraja  Senin,  7  Februari  2000. Singaraja: Departemen Pendidikan Nasional STKIP Singaraja.
Indriyani,  Jannatun  dkk.  2014.  Pengaruh Bahasa  Pengantar  Pembelajaran dan  Bahasa  Ibu  Terhadap  Hasil Belajar  Bahasa  Jawa  Kelas  III  SD Se-Kecamatan  Pejagoan.  [online]. Tersedia: http://jurnal.fkip.uns.ac.id/index.php /pgsdkebumen/article/downloadSu ppFile/1626/153. Jendra,  I  Wayan.  1991. Dasar-dasar Sosiolinguistik . Denpasar: Ikayana.
Kridalaksana,  Harimurti.  1984. Fungsi bahasa dan Sikap bahasa .
Yogyakarta: Kanisius.
Mardalis.  2006. Metode  penelitian  suatu pendekatan proposal . Jakarta:
Bumi Aksara. Nababan,  P.W.J.  1991. Sosiolinguistik
Suatu  Pengantar .  Jakarta:  PT. Gramedia Pustaka Utama. Ngalim Purwanto. 2004. Psikologi Pendidikan. Bandung: Rosda Karya. Nurkancana, Wayan dan PPN  Sunartana. 1986. Evaluasi Pendidikan. Surabaya: Usaha Nasional. Rahmawati,  Oktavia.  2014. Pengaruh
Kebiasaan  Berbahasa  Jawa  di Rumah Terhadap Pemahaman Konsep Bahasa Jawa Siswa Kelas V    Sdit  Nur  Hidayah  Surakarta Tahun Pelajaran 2013/2014. Naskah  Publikasi.  Surakarta:  FKIP Universitas Muhammadiyah Surakarta. Suandi,  I  Nengah.2014. Sosilinguistik . UNDIKSHA: Graha ilmu. Sugiyono. 2016. Metode Penelitian Pendidikan Pendekatan Kuantitatif, Kualitatif,  dan  R&D .  Bandung:
Alfabeta.
Suwito. 1985. Pengantar Awal Sosiolinguistik : Teori dan Problem . Surakarta: Henry Offset. Thoha. 2003. Teknik Evaluasi Pendidikan. Jakarta: Raja Grafindo Persada.